《喜雨用前韵》
宋代·李之仪

凋瘵尪残不胜煮，欲救镬汤须是雨。天公爱人甚赤子，忍将性是轻毛缕。

使君屹起石门城，归路壶浆喧笑语。定知此雨必随来，何用与龙争喜怒。

初疑点点洒醍醐，渐次濛濛萦瑞雾。一滴入地须一尺，万室焦枯如洗去。

我惭无力助精虔，独致微诚祈佛祖。深扃不得陪贺燕，坐跋歌姝参舞女。

近传一斛出六斗，盏面浮蛆泛牛乳。烦君说与猿臂翁，留得滂沱猛如注。

醉中寄我庆丰谣，想见今朝宾与主。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。